Il-kitbiet tiegħi f'dan il-ktieb jiffukaw fuq il-qari kritiku tal-letteratura u ħadt gost ħafna niktibhom għax ippruvajt nittrażmetti fihom mhux biss metodu kritiku imma anki passjoni għal-letteratura. "Meta tiġi biex tikteb il-komponent letterarju, agħti importanti kbira lill-introduzzjoni u l-konklużjoni. Anki hawn, m'hemmx riċetti maġiċi. Wara li tkun fassalt kif se tqassam il-paragrafi, b'punt tekniku importanti spjegat f'kull paragrafu, tista' tiddeċiedi fuq l-introduzzjoni u l-konklużjoni. L-iktar introduzzjoni sempliċi imma fl-istess ħin konkreta tkun lista tal-punti ewlenin li se tiddiskuti f'kull wieħed mill-paragrafi tal-komponiment. Tista' wkoll tiffoka, minflok, fuq aspett tekniku jew stilistiku li tqisu bħala dominanti jew kruċjali fil-kitba."